জাড়া জমিদার বাড়ির দুর্গাপুজোয় গমগম করছে দুর্গা দালান চত্বর

চন্দ্রকোনা: জাড়া জমিদার বাড়ির দুর্গাপুজোয় গমগম করছে দুর্গা দালান চত্বর। পশ্চিম মেদিনীপুর জেলার চন্দ্রকোনা (West Midnapore District Chandrakona) ১ নং ব্লকের জাড়া রায় পরিবারের (Jara Roy House Durga Puja) জমিদার বাড়ির দুর্গাপুজো এ বছর ২২৫ বর্ষে পদার্পণ করেছে। রাজা রাজীবলোচন রায়ের হাত ধরে দুর্গাপুজোর সূচনা হয়েছিল জমিদার বাড়িতে। দুর্গাপুজোর এই চারটে দিন আনন্দে মেতে থাকেন পরিবারের সদস্যরা। আগের মতো যাত্রাপালা, বাউল গানের আসর না বসলেও রীতিনীতি মেনে আজও পুজো হয়। মূলত পরিবারের মহিলারাই মায়ের ভোগের আয়োজন করেন।

শোনা যায়, জাড়া জমিদার বাড়িতে পন্ডিত ঈশ্বরচন্দ্র বিদ্যাসাগর, রাজা রামমোহন রায়ের যাতায়াত ছিল। রাজা রামমোহন রায়ের বন্ধু ছিলেন জমিদার রাজীব লোচন রায়। পরে বর্ধমান রাজার থেকে রাজা উপাধি পেয়েছিলেন রাজীবলোচন রায়।

আরও পড়ুন: শহরজুড়ে জনজোয়ার, সাদার্ন অ্যাভেনিউতে দুর্গাপুজো দেখতে হাজির রাজ্যপাল

এই রায় বাড়িতেই এন্টোনি ফিরিঙ্গি ছবির শুটিং হয়েছিল। ছবিটিতে গান গাওয়া হয়েছিল এই জাড়া রায় পরিবারকে নিয়ে, “কি করে বললি জগা জাড়া গোলক বৃন্দাবন এখানে বামন রাজা চাষী প্রজা চারিদিকে তার বাঁশের বোন”।

দেখুন অন্য খবর