হাতির হানায় মৃত্যু বৃদ্ধার! চাঞ্চল্য পশ্চিম মেদিনীপুরে

ওয়েব ডেস্ক : হাতির (Elephant) হানায় মৃত্যু (Death) হল এক বৃদ্ধার। বুধবার এমন চাঞ্চল্যকর ঘটনাটি ঘটেছে পশ্চিম মেদিনীপুরে (West Midnapore)। এই ঘটনায় ব্যাপক চাঞ্চল্য ছড়িয়েছে এলাকায়। জানা গিয়েছে, ওই বৃদ্ধার মৃত দেহ ময়নাতদন্তের জন্য পাঠানো হয়েছিল হাসপাতালে। সূত্রের খবর, কিন্তু শেষ রক্ষা হয়নি। মৃত্যু হয়েছে ওই বৃদ্ধার।

গত কয়েকদিন ধরে হাড় কাঁপানো ঠান্ডা পড়েছে বাংলায় (West Bengal)। বুধবার মরশুমের শীতলতম দিন ছিল পশ্চিম মেদিনীপুরে। সঙ্গে ছিল ঘন কুয়াশার (Fog) দাপট। সেই কুয়াশা মোড়া সকালে বাড়ি থেকে বেরিয়ে যাচ্ছিলেন এক বৃদ্ধা। সেই সময় এমন মর্মান্তিক ঘটনাটি ঘটেছে বলে খবর। ঘটনাটি ঘটেছে পশ্চিম মেদিনীপুরের চন্দ্রকোনা রোড সংলগ্ন উখলা এলাকায়।

আরও খবর : চার্জশিট ও নথির কপি চেয়ে আদালতে SSC-র টেন্টেড প্রার্থীরা

সূত্রের খবর, ৭৫ বয়সী ওই বৃদ্ধা যখন বাইরে বেরিয়েছিলেন, তখন তিনি কুয়াশার মাঝে বুঝতে পারেননি যে সেখানে একটি হাতি দাঁড়িয়েছিল। তর পরেই হঠাৎ বৃদ্ধার পেছন দিক থেকে এসে একটি হাতি তাঁকে ধরে নেয় শুঁড় দিয়ে। তার পরেই সজোরে তুলে আছাড় মারে বলে খবর। এর পরেই আশঙ্কাজনক অবস্থায় বৃদ্ধাকে উদ্ধার করে ভর্তি করা হয়েছিল মেদিনীপুর হাসপাতালে। তবে, হাসপাতাল সূত্রের খবর ওই বৃদ্ধার মৃত্যু হয়েছে।

জানা গিয়েছে, ওই এলাকাতে কয়েকদিন ধরেই দল বিচ্ছিন্ন হয়ে পড়েছিল কয়েকটি হাতি। তবে ভোর থেকে বাড়ির পাশে যে হাতি এসে অপেক্ষা করছে তা বুঝতে পারেননি গ্রামবাসীরা। এমনিতেই কুয়াশায় দৃশ্যমানতার অভাব ছিল। তাতেই এই মর্মান্তিক দুর্ঘটনা বলে খবর। অন্যদিকে এদিন পশ্চিম মেদিনীপুরে সর্বনিম্ন তাপমাত্রা নেমেছিল ৮.০৯ ডিগ্রিতে। সঙ্গে জেলা জুড়ে ছিল কুয়াশার দাপট। তার মাঝেই এমন দুর্ঘটনা ঘটে গেল।

দেখুন অন্য খবর :

The post হাতির হানায় মৃত্যু বৃদ্ধার! চাঞ্চল্য পশ্চিম মেদিনীপুরে first appeared on KolkataTV.

The post হাতির হানায় মৃত্যু বৃদ্ধার! চাঞ্চল্য পশ্চিম মেদিনীপুরে appeared first on KolkataTV.