পুজোর আগে বৃদ্ধাশ্রমে আবাসিকদের হাতে পোশাক তুলে দিলেন ঘাটালের বিজেপি বিধায়ক

ঘাটাল: আজ মহালয়া (Mahalaya)। সেই উপলক্ষ্যে পশ্চিম মেদিনীপুর (West Midnapore) জেলার ঘাটালের (Ghatal) কুশপাতা এলাকায় অবস্থিত আসা ভরসা বৃদ্ধাশ্রমে প্রবীণ আবাসিকদের হাতে নতুন পোশাক তুলে দিলেন ঘাটালের বিজেপি (BJP) বিধায়ক শীতল কপাট। সঙ্গে ছিলেন বিজেপি কর্মীরাও।

প্রবীণদের কাছে পুজো মানেই এক বিশেষ আবেগ। পরিবারের স্নেহ-ভালোবাসা থেকে দূরে থেকেও দুর্গোৎসবের দিনগুলোতে নতুন পোশাক তাঁদের মনকে ভরিয়ে তোলে আনন্দে। তাই পুজোর আগের মুহূর্তে নতুন পোশাক পেয়ে খুশির হাসি ফুটল বৃদ্ধাশ্রমের প্রতিটি আবাসিকের মুখে।

আরও পড়ুন: প্রধানমন্ত্রীর ৭৫ তম জন্ম দিবস উপলক্ষে শান্তিপুর স্টেট জেনারেল হাসপাতালে রোগীদের ফলদান কর্মসূচি

আশ্রমের বাসিন্দা গণেশ জানা বলেন, “আমাদের এখানে অনেকেই পরিবার থেকে বিচ্ছিন্ন। পুজোর সময় নতুন জামা হাতে পেয়ে মনে হচ্ছে আমরা কেউ অবহেলিত নই। সমাজের মানুষ এখনও আমাদের পাশে আছেন।”

বিধায়ক শীতল কপাট জানান, “বৃদ্ধাশ্রমের আবাসিকরা যেন একাকিত্বে ভুগতে না হয়, সেই দিকেই আমাদের নজর। আগামী দিনেও আমরা তাঁদের পাশে থাকব।” পুজোর আগে এই ছোট্ট উদ্যোগ আবাসিকদের মন জয় করেছে। সমাজের মূলধারায় তাঁদের সম্পৃক্ত রাখার প্রয়াসে এই ধরনের পদক্ষেপ যে গুরুত্বপূর্ণ ভূমিকা পালন করে তা ফের একবার স্পষ্ট হল।

দেখুন আরও খবর: